इस दौरान हमने बहुत बड़ी उपलब्धियां हासिल कीं। बरसों से मुजफ्फर नगर-देवबंद-रुड़की रेल लाइन का मसला अटका हुआ था। हमने इस पर निर्णय लिया। इससे देहरादून से दिल्ली का सफर साढ़े तीन घंटे में तय हो पाएगा। इसी तरह हमने हरिद्वार-देहरादून, हरिद्वार-ऋषिकेश मेट्रो लाइन का निर्णय लिया है। देहरादून, हरिद्वार और नैनीताल के लिए भूमिगत विद्युत केबलिंग के लिए योजना बनाई है। इस पर लगभग साढ़े सत्रह सौ करोड़ रुपये का व्यय होगा। इस बीच हमने तीन बड़े संस्थान-हॉस्पिटैलिटी यूनिवर्सिटी, सीपैट और निफ्ट हासिल किए हैं। हम एक आईटी पार्क भी बनाएंगे। एनडी तिवारी ने जो आईटी पार्क बनाया था, उसकी जमीन हरीश रावत सरकार ने प्रॉपर्टी डीलरों को बेच दी थी। इसके अलावा हमने 13 जिलों में 13 नए पर्यटन केंद्र विकसित करने का निर्णय लिया है। ट्रैफिक की समस्या से निजात दिलाने के लिए सेलाकुई से डूंगा, हाथीपांव होते हुए मसूरी रोड बनाई जाएगी।